Øyvind Pål Farstad

Øyvind Pål Farstad (født 25. oktober 1963) er en norsk bildekunstner og skulptør. Han er utdannet ved Statens kunstakademi i Oslo, og ved Vestlandets kunstakademi i Bergen.  Han har en allsidig kunstner og bruker humor, i en særegen form, men på en måte som gjerne belyser et sosialt eller politisk tema. 

Farstads kunstneriske praksis har gjerne et perspektiv nedenfra, og bruker gjenstander, handlinger og meninger som bryter med det som vanlilgvis karkateriseres som kunst. Hans bidrag på Høstutstillingen i 1997 var en blå plastpose med klær.Faksimile fra Sunnmørsposten

I desember 2003 holdt han utstilling i galleriet på Klosteret i Bergen. Galleriet var fylt til randen av farger, motiver og ting i et virvar av kassetter og vinylplater fra Farstads private samling, håndtrykk og hender støpt i glass — som fagkonsulent Knut Skeie Aksdal kalte «vakre og uhyggelige».Heidi Schjetne: «Den private platesamlingen skal vekk!», Bergens Tidende 12. desember 2003

I 2006 inviterte Nordnorsk Kunstnersenter to kunstnere til å gjøre hvert sitt prosjekt i Svolværs offentlige rom, Maria Udd og Øyvind Pål Farstad. Farstad valgte leserbrevspaltene i Lofotposten som arena for sitt prosjekt, «Debatten fortsetter…». I en serie leserbrev fra mars til juni 2006 tok han opp aktuelle saker i Svolvær. Under eget navn og en rekke dekknavn angrep han problemstillinger fra ulike vinkler, og lot argumentene utvikle seg gjennom innlegg og motinnlegg. 

Øyvind Pål Farstad arbeider nå som lærer ved Kunstskolen i Bergen.

 Utdanning 
 1990-1992 Kunstskolen i Rogaland
 1993-1994 Kunsthistorie grunnfag, U.I.B
 1994-1995 Statens Kunstakademi, Oslo. Skulptur.
 1995-1999 Vestlandets Kunstakademi, Bergen.

 Separatutstillinger i utvalg 
 Galleri Ask Åsgårdstrand mai 2003.
 Hordaland Kunstnersenter, Krypten Bergen 2003
 Agder Kunstnersenter 2002 
 Galleri III Oslo 2000 
 Bodø Kunstforening desember 1999 
 Galleri for samtidskunst. Bergen 1999

 Gruppeutstillinger i utvalg 
 Local Connection; Bethanien Berlin. 2004
 Bare en kveld Schaufenster Oslo 2004
 In/Between Stamsund Lofoten 2003
 Vårutstillingen Tegneforbundet, Oslo 2002
 Norsk Skulptur Biennale 2001 
 Stenersenmuseet Oslo 2002 
 Lillehammer Kunstmuseum. 2002 
 Street Level. Nygårdsgaten i Bergen 2000 
 Vestlandsutstillingen 1995, 1997, 1998,1999 og 2000 
 Vårutstillingen 98. Fotogalleriet i Oslo.
 Høstutstillingen 97.
 Stavanger Kunstforening 1997. 

 Stipend 
 Vederlagsfondet 2003/2004
 Bergen kommunes etableringsstipend 2002
 Nifca Stipendopphold Sveaborg: Helsingfors Oktober/November 2001 
 BKH Akademistipend 1999 
 Hordaland fylkeskommune Kunstnerstipend 1999

 Referanser 

 Eksterne lenker 
 Kunstnerens hjemmeside med henvisninger til prosjekter han har gjennomført
 Om Øyvind Pål Farstad på Kulturnett
 Peer Gynt tar bussen – Bergens Tidende 12. mai 2006
 -Omtale Nordnorsk kunstnersenter 

Kategori:Norske kunstnere